Cioppino

Cioppino (distaget [] e saozneg, eus al ligureg cioppin distaget []) a zo ur seurt soubenn besked ha boued-mor eus San Francisco (Kalifornia)).

 Istor 
Krouet e voe ar cioppino er bloavezhioù 1880 e karter Barbary Coast eus North Beach, e San Francisco. Cioppino pe ciuppin eo an anv ligurek eus ar soubenn besked-se peogwir e oa kalz enbroidi eus Genoa e San Francisco...San Francisco’s Lost Landmarks gant James R. Smith, Word Dancer Press, Sanger (Kalifornia), 2005, 236 p., , gwelet d'ar 16.8.2013.. Graet e oa gant restachoù pesked gant un nebeud kranked Dungeness, ha dont a reas ar cioppino da vezañ ur meuz diazez er pretioù italian a oa stank e San Francisco..

Anv a voe eus ar cioppino evit ar wech kentañ e 1901 er gazetenn The San Francisco Call, daoust ma oa anvet "chespini" er pennad. Implijet e voe an anv "Cioppino" evit ar wech kentañ e 1906 e The Refugee's Cookbook, ul levr skrivet evit dastum arc'hant evit an dud dilojet abalamour da gren-dour ha tanioù-gwall San Francisco e 1906.

 Aozennoù 
Aozet e vez ar cioppino gant pesketadenn an deiz (kranked Dungeness, pilored, chevr, petonk, stivell, meskl ha pesked) hag a zo mesket gant tomatez fresk en un hilienn graet diwar gwin gwenn. Servijet e vez gant bara krazet, bara goell pe baget1001 Foods to Die For gant Andrews McMeel, Kansas City (Missouri), 2007, 960 p., p.143, ..

Ciuppin zo ur meuz heñvel a gaver e Liguria. Meuzioù heñvel a gaver e rannvroioù all Italia (cacciucco e Toskana, brodetto di pesce en Abruzzo...) hag er geginerezh greizdouarel eus Gres da Spagn, da skouer suquet de peix er broioù katalan ha bouillabaisse e Provañs.

 Pennad kar 
 kaoteriad

 Daveoù 

Rummad:Keginerezh SUA
Rummad:San Francisco